text: Ný Ný er í stuttum nýnýtsla av givnum klæðum. Tað er eitt stað, har møguligt er at seyma og evna ymiskt úr endurnýtsluklæðum.
text: #000000
text: Blái Krossur Føroya fær nógv tons av brúktum klæðum hvørt ár, og nógv av hesum verður selt í okkara endurnýtsluhandlum. Tó kemur nakað av toyi inn, ið er skrætt og sera slitið, og hetta kann ikki seljast í handlunum. Blái Krossur hevur í nøkur ár havt eina avtalu við Reyða Kross um, at teir fáa hesi klæðini, ið síðani verða seld til altjóða aktørar. Hóast hesa avtalu fór fitt av klæðum í skrell hvørt ár, og tað ynskti man at broyta. Ný Ný er ein verkætlan, sum varð gjørd í samstarvi millum Bláa Kross Føroya, Megna Títt Lív og Kristin Helgadóttir fyri at skapa hesa broytingina.
text: #000001
text: Ný Ný framleiðsla av barnaklæðum
text: #000003
text: Ný Ný hevur eitt barnaklædnamerkið, ið verður selt í Blákrossbúðini. Hesi klæðini eru seyma úr eitt nú gardinum, seingjarklæðum og ymiskum endurnýtsluklæðum, ið ikki kundu seljast vegna slit. Mánadag til fríggjadag frá kl. 9.00-15.00 er møguligt, at hjálpa okkum at seyma barnaklæðir í Ný Ný.
text: #000004
text: Verkstovan er opin tvær ferðir um vikuna, og har ber til at seyma sær ymiskt úr endurnýtsluklæðum og gera ábøtur á egin klæðir, og harvið minka um alt toyið, ið verður koyrt vekk bæði í handlunum og privat. Seymistovan er opin fyri øllum, ið hava áhuga fyri nýnýtslu.
text: #000006
text: Luttøkan í Ný Ný er vaksandi, og vit hava havt ung (heilt frá 12 ár) sum eldri í seymistovuni, og bæði konufólk og mannfólk luttaka. Onkrar dagar er fult, og tí eggja vit fólki til at siga frá á messenger, um tey koma, tí vit hava einans 6 seymimaskinur/overlockarar í løtuni. Tú kanst seta teg í samband við Ný Ný á Facebook ella Instagram profilunum hjá Ný Ný.
text: #000007
text: Klæðini tit lata inn, verða fyrst sorterað í teimum ymisku Blákrossbúðunum. Størsti parturin av klæðunum verður seldur í okkara handlum. Tó eru summi klæðir í ov ringum standi til at selja, og hesi verða antin send av landinum, brend ella nýtt til nýnýtslu. Her sæst ein yvirlitsmynd av, hvat hendir við klæðunum, ið vera latin Bláa Krossi Føroya.
text: #000008
text: Vit nýta cookies á okkara síðu.
  Tú kanst lesa meira um nýtsluna av cookies og sløkkja tær á stillingunum
text: #000011
text: Tú kanst lesa meira um nýtsluna av cookies og sløkkja tær á stillingunum
text: #000013